**Norwegian Air Argentina** var et lavprisflyselskap etablert 25. januar 2017 i Argentina. Det var et datterselskap av Norwegian Air Shuttle og fikk tillatelse til å starte innenriks- og utenriksflyginger fra byer i Argentina i 2017, dette startet de så opp med på begynnelsen av 2018. Etter at Norwegian hadde tapt mye penger ble selskapet solgt til JetSMART i 2019.

Oppstart
--------

Norwegian Air Argentina skal bruke Boeing 737-800 på korte flyginger.
Norwegian Air Argentina ble etablert 25. januar 2017 med sikte på å kunne søke om trafikkrettigheter til og fra Argentina. Selskapet søkte om egen driftstillatelse (air operator's certificate, AOC) og skaffet seg egne IATA- og ICAO-koder. I desember 2017 fikk Norwegian Air Argentina endelig tillatelse til å starte flygninger. Selskapet fikk rett til å fly 72 innenriksruter og 80 utenriksruter i en periode på 15 år. Tillatelsen inkluderte internasjonale flyginger fra byene Córdoba, Mendoza og Rosario og innenriksruter som ikke tidligere hadde vært trafikkert. Rettighetene inkluderte ruter til byer over hele landet, inkludert El Calafate, Jujuy, Posadas, Resistencia, Salta, San Juan, San Luis, Santa Rosa, Santa Fe, Tucumán, Ushuaia og Viedma.

I Buenos Aires brukte Norwegian Air Argentina Jorge Newbery internasjonale lufthavn til innenriksruter, mens de internasjonale flygingene gikk fra Ministro Pistarini internasjonale lufthavn (Ezeiza). De travleste innenriksrutene var mellom hovedstaden og byene Córdoba og Mendoza. De viktigste konkurrentene til Norwegian Air Argentina var Aerolineas Argentinas og LATAM Airlines. Virksomheten sysselsette 3 200 personer.

Flyflåte, drift og salg
-----------------------

Norwegian Air Argentina planla å bygge opp en flyflåte på rundt 60 fly, med Boeing 737-800 for kortere distanser og Boeing 787 «Dreamliner» for lengre ruter. På grunn av manglende lønnsomhet hadde de aldri mer enn 4 fly. Alle flyene var registrert i Argentina. Det første ble levert i januar 2018. Oppstarten ble betydelig dyrere enn NAS sentralt hadde regnet med og ikke i en eneste måned hadde de positivt driftsresultat. Spesielt den argentinske pesosens kraftige fall mot andre valutaer gjorde lønnsomhet vanskelig. Dette siden selskapets inntekter var i pesos og mye av utgiftene til fly og drivstoff var i amerikanske dollar. Etterhvert som NAS fikk økonomiske problemer kunne de ikke lenger finansiere Norwegian Air Argentina, selskapet ble derfor solgt til JetSMART. Ruten fra London til Buenos Aires var den eneste Norwegian beholdt.

Referanser
----------

1. ↑  Staff, Reuters (4. desember 2019). «Norwegian Air sells Argentinian subsidiary to JetSMART». *Reuters* **(engelsk)**. Besøkt 21. desember 2020.
2. ↑  Norwegian starts push into Argentine market, ch-aviation,. Henta 31. desember 2017.
3. ↑  Norwegian styret godkjenner Argentina-satsning Arkivert 16. mai 2017 hos Wayback Machine. Hangar.no, 9. mai 2017. Henta 31. desember 2017.
4. ↑  Low-cost airline Norwegian approved to operate in Argentina, Reuters, 11. desember 2017. Henta 31. desember 2017.
5. ↑  El Gobierno le otorgó a Norwegian 152 rutas aéreas Arkivert 14. januar 2018 hos Wayback Machine. La Nación, 11. desember 2017. Henta 31. desember 2017.
6. ↑  Vil fly til Argentina fra syv europeiske storbyer, dn.no, 9. juni 2017. Henta 31. desember 2017.
7. ↑  Norwegian vil flyve fra Argentina til Danmark, check-in.dk, 9. juni 2017. Henta 31. desember 2017.
8. ↑  Low-cost airline Norwegian approved to operate in Argentina, Reuters, 11. desember 2017. Henta 31. desember 2017.
9. ↑  Norwegian Air Argentina to receive first 737-800 in January, Air Transport World, 14. desember 2017. Henta 31. desember 2017.

Eksterne lenker
---------------

* (en) Norwegian Air Shuttle – kategori av bilder, video eller lyd på Commons

| * v
* d
* r
Norwegian Air Shuttle |
| --- |
| Flyselskap | 
* Norwegian Air Shuttle
* Norwegian Air Argentina
* Norwegian Air International
* Norwegian Air UK
* Norwegian Long Haul
* Norwegian Air Norway
* Norwegian Air Sweden

 |
| Tilknyttede selskaper | 
* Arctic Aviation Assets
* Bank Norwegian

 |
| Bonusprogram | 
* Norwegian Reward

 |
| Historie | 
* Braathens
* Busy Bee of Norway
* FlyNordic
* Lufttransport

 |